पियवा, त पियवा से पातर पियवा, सुनहु बचन मोरा हे।
 धनिया, जे तुहुँ सुघरि धनिया, सुनहु वचन मोरा ए।
 उठि उठि चलि भेलन बिपर धरे, अउरो से विपर धरे हे।
 पुरुब के चनमा पछिम होय, सुरुज पछिम उदे हे।
 उहँउ से चलि भइली सासु लगे, अउरो से सासु लगे हे।
 पुरुब के चनमा पछिम होय, सुरुज पछिम उदे हे।
 उहँउ से चलि भेलन गोतनी से, अउरो गोतनी लगी हे।
 पुरुब के चनमा पछिम होय, सुरुज पछिम उदे हे।
 उहँउ से चललन ननदी लगी, अउरो ननदी लगी हे।
 पुरुब के चनमा पछिम होय, सुरुज पछिम उदे हे।
 नहाइ-धोआइ ठाढ़ा भेल सुरुज गोड़ लागल हे।
 आधी रात गयली पहर रात, अउरो पहर राती हे।
 आबह बिप्र आबह चउकि चढ़ि बइठह हे।
 आवह सासु, तूँ आवह, जाजिम चढ़ि बइठह हे।
 आवह गोतनी, तूँ आवह, मचिया चढ़ि बइठह हे।
 आवह ननदो, तूँ आवह, चटइया चढ़ि बइठह हे। 